400 אנשי קבע פוטרו תוך חודש: "זו בגידה"
גל הפיטורים חסר התקדים בשורות צה"ל, שיצא לדרך ב-2013, ממשיך לצבור תאוצה גם עם פתיחת השנה החדשה: במהלך החודש האחרון הודיעו באגף כוח אדם בצבא ל-400 אנשי קבע כי הם מסיימים את דרכם במדים וצפויים להשתחרר בקרוב מצה"ל.
בשנה שעברה החליטו במשרד הביטחון כי בעקבות קיצוצים דרסטיים בתקציב, ‭4,500-כ‬ אנשי קבע ‭1,000-ו‬ אזרחים עובדי צה"ל צפויים לאבד את משרתם עד סוף הרבעון הראשון של ‭- 2015‬ ורק ‭1,000‬ אנשי קבע חדשים ייקלטו במקומם. בשנה שעברה כבר נפרד צה"ל ‭1,200-מ‬ אנשי קבע; 900 מתוכם פוטרו, ועוד 300 פרשו והתקנים שהחזיקו בוטלו.
‬הפיטורים האחרונים הם חלק ממהלך קיצוצים רחב במערכת הביטחון שעליו החליטה לאחרונה הממשלה. נוסף על הפיטורים הוחלט על שורה ארוכה של קיצוצים שצפויים לצאת לפועל בשנה הקרובה, בהם: סגירה של מערכים רבים כמו חטיבות טנקים במילואים, טייסות מבצעיות, יחידות ארטילריה ומערכי לוגיסטיקה. עוד הוחלט על ביטול שישה תקני תת-אלוף, 25 אלופי משנה ויותר ‭100-מ‬ קצינים בדרגת סא"ל.
גורמים במטכ"ל מזהירים כי הצבא נמצא כעת במשבר כוח אדם חמור - ואת האצבע מפנים לעבר משרד האוצר שלטענתם הפך את אנשי הקבע ל"שק חבטות‭."‬ "אי-אפשר בגלל ויכוח תקציבי לשחוט פרות קדושות‭,"‬ טוען בכיר במטכ"ל. "אנחנו נלחמים עכשיו על התקציב כדי שלא ישאלו איפה היה צה"ל בהכנות לקראת המלחמה הבאה. לגיטימי שיהיו למדינה סדרי עדיפויות נוספים, רק שלא ישאירו את הביטחון בסוף‭."
"הזהות שלך היא צה"ל"